Anja Karliczek
Anja Maria-Antonia Karliczek (nata die 29 Aprilis 1971 in Ibbenbüren nomine Anja Maria-Antonia Kerssen) mercatrix et rerum politicarum perita Germanica factionis Christianae Democraticae est.

Iuventus et munus 
Familia eius iam ab anno 1902 Deversorium "Teutoburger Wald" (Saltus Teutoburgiensis") regit. Kerrsen anno 1990 testimonium maturitatis accepit et apud "Deutsche Bank" tirocinium argentariae absolvit. Ab anno 2003 in deversorio familiae operam dedit atque eodem tempore apud Universitatem Hagensisem oeconomiae studebat atque 2008 diploma accepit.

Vita politica 
Karliczek anno 1998 ad factionem CDU accessit. Annis 2004 - 2014 consiliaria oppidi Tecklenburg erat. Anno 2013 primolegata ad Dietam Foederalem Germaniae electa est atque etiam 2017 mandatum cepit. Die 14 Martii 2018 Administra Foederalis Eruditionis et Scientiae in consilio ministrorum quarto Angelae Merkel nominata est. Hunc in magistratum Ioannae Wankae successit.

Vita privata 
Karliczek anno 1995 Gubernatori aeroplani Lothario Karliczek nupsit. Tres liberos habent.

Nexus externi 

 Curriculum vitae apud situm Dietae Foederalis Germaniae
 Pagina personalis

Notae 

Administri Foederales Eruditionis et Scientiae
Legati Dietae Foederalis Germaniae